b'\n_START_ARTICLE_\nAwtonomong Republika ng Crimea\n_START_SECTION_\nEtimolohiya\n_START_PARAGRAPH_\nAng pangalan na Crimea ay nagmula sa lungsod ng Q\xc4\xb1r\xc4\xb1m (ngayong Stary Krym), na nagsilbi bilang ang kabisera ng lalawigan ng Crimea ng mga Golden Horde. And salitang Q\xc4\xb1r\xc4\xb1m ay Tatar para sa "aking burol" (q\xc4\xb1r - burol, \xc4\xb1m - aking). Subalit, mayroong ibang bersiyon ng pinagmulan ng Q\xc4\xb1r\xc4\xb1m. Ang Rusong Kyrm ay ang pina-rusong anyo ng Q\xc4\xb1r\xc4\xb1m. Tinawag ng mga Griyego ang Crimea ng Tauris (pagtagal ay naging Taurica), dahil sa mga naktatira dito, ang mga Tauri. Sinabi ni Herodotus, na isang Griyegong dalubhasa sa kasaysayan, na inararo ni Hercules ang lupa gamit ng isang malaking kalabaw ("Taurus"), kaya ganoon ang pangalan ng lupain._NEWLINE_Sa Ingles, minsan tinatawag ang Crimea na kasama ng pantukoy na ang, pero ang paggamit ng wala ang \'ang\' ay mas nagiging madalas sa pagsimula ng mga taon ng Unyong Sobyet.'